朱溫

朱溫，又叫朱全忠、朱晃，係後梁開國皇帝，後世叫佢做後梁太祖。

佢本來跟黃巢反大唐，之後歸順大唐，更升做節度使，將黃巢打輸。

905年，朱溫喺親信李振鼓動下，喺滑州白馬驛一日做瓜咗僕射裴樞、新除靜海軍節度使獨孤損、右僕射崔遠、吏部尚書陸扆、工部尚書王溥、守太保致仕趙崇、兵部侍郎王贊等「衣冠清流」三十幾人，投屍於河，史稱「白馬驛之禍」。

大唐天祐四年，朱溫廢唐哀帝篡位，起國號「梁」，史稱「後梁」，改元開平，正式開始咗五代十國時期。

喺佢做皇帝嗰陣，幾重視農業發展，下令兩稅法之外唔准妄有科配，並曾經因為侄仔朱友諒唔體恤災民卻進獻瑞麥一莖三穗而罷免朱友諒嘅官職；但係因為連年打仗，民不聊生，開平四年發生柏鄉之戰並戰敗，同晉王李存勗牙醫印加深。晚年宮廷內陷入權力鬥爭。

朱溫生性狼死，殺人如草芥。元貞皇后在世時尚能勸止，死後就變咗大墨魚，甚至亂倫，包括新抱都要入宮侍寢。乾化二年，朱溫畀三仔朱友珪隊冧，終年61歲，在位6年。

後梁皇帝